Aутономна Покрајина Војводина

Општина Житиште

Општинска управа Житиште

Одељење за инспекцијске послове

Инспекција за заштиту животне средине

Датум: 25.01.2019. године

ИЗВЕШТАЈ О РАДУ ИНСПЕКЦИЈЕ ЗА

ЗАШТИТУ ЖИВОТНЕ СРЕДИНЕ ЗА 2018.

ГОДИНУ

Годишњи извештај о раду Инспекције за заштиту животне средине у оквиру Одељења инспекције Општинске управе Житиште, за 2018. годину, сачињен је у складу са чланом 44. Закона о инспекцијском надзору ( „Сл.гласник РС“ бр. 36/2015.)

**1.Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције):**

У извештајном периоду није било активности од стране привредних субјеката и оператера чијим би радом дошло до настанка штетних последица по околину и законом заштићена добра.

Често је вршен надзор и контрола по пријавама грађана, а на основу чега су достављани одговори у писаној или усменој форми или предузимане законске мере.

Превентивно деловањем инспекције је једно од средстава остварења циља инспекцијског надзора што подразумева тачно и правовремено информисање грађана, пружањем стручне и саветодавне подршке и помоћи фиичким лицима, предузетницима и правним лицима, објављивањем важећих прописа, плана инспекцијског надзора и контролних листи на сајту Општине.

Превентивно деловање у великом броју инспекцијских прегледа даје добре резултате и овај тренд ће инспектор наставити.

Инспектор за заштиту животне средине је на званичној интернет страници општине Житиште ( [www.zitiste.org.rs](http://www.zitiste.org.rs), опција Сервис грађана, заштита животне средине) објавила контролне листе преузете од стране Министарства животне средине Републике Србије које се примењују у поступку редовног и ванредног инспекцијског надзора, како би надзирани субјекти били претходно упознати са предметом и поступцима контроле инспектора заштите животне средине приликом инспекцијског надзора, а све у сврху законитог и безбедног пословања и поступања надзираних субјеката

У складу са чланом 10. Закона о инспекцијском надзору („Сл. гласник РС“. бр. 36/2015), инспекција за заштиту животне средине донела је предлог годишњег плана инспекцијског надзора за 2019. годину.

**2. Обавештавање јавности и пружање стручне саветодавне подршке**

Инспектор за заштиту животне средине пружа стручну помоћ заинтересованим лицима и надзираним субјектима у смислу давања стручних објашњења, упознавања са обавезама из прописа и указивања надзираним субјектима на могуће забране , односно штетне последице њиховог незаконитог рада

**3. Ниво усклађености пословања и поступања надзираних субјеката са законом**

У поступку редовног инспекцијског надзора, инспектор поступајући у границама предмета инспекцијског надзора из налога за инспекцијски надзор, предузима оне проверене и друге радње које су садржане у контролној листи.

У току надзора контролисни привредни субјекати и оператери углавном су ускладили своја пословања са прописаним законским документима.

Два оператера нису имала усклађено пословање са законом ( заштита ваздуха).

**4. Број откривених и отклоњених или битно умањених насталих штетних последица по законом заштићена добра, права и интересе (корективно деловање)**

Како није било ацидентних и ванредних ситуација није било штетних последица по законом заштићена добара.

**5. Број утврђених нерегистрованих субјеката и мерама спроведеним према њима**

Нерегистровани привредни субјекти нису пронађени у току извештајног периода, мада је често вршен надзор..

**6. Мерама предузетим ради уједначавања праксе инспекцијског надзора и њиховом дејству;**

У сарадњи са републичким инспекторима за заштиту животне средине извршено је више усмених консултација, размена информација, достава писаних обавештења и копија записника.

**7. Остваривање плана и ваљаног планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора, који нису извршени и разлозима за то, као и о броју допунских налога за инспекцијски надзор;**

Укупан број инспекцијских надзора........ .33

Редовних инспекцијских надзора..............25

Ванредних инспекцијских надзора .............8

Прекршајне пријаве........................................1

Записника......................................................38

Решења.............................................................2

Службене саветодавне посете.......................6

Највећи број предмета се односи на Закон о заштити ваздуха и на Закон о управљању отпадом. Благовремено је поступано по свим захтевима.

**8. Ниво кординације инспекцијског надзора са инспекцијским надзором кога врше**

**друге инспекције**

Највиши степен кординације са другим инспекцијским службама остварен је са комуналном и грађевинском инспекцијом. Сарадња се огледала у заједничким активностима, изласцима на терен. Кординација је вршена и са републичком инспекцијом за заштиту животне средине. Овакве акције су дале добре резултате и та пракса ће се наставити кроз заједничке акције и размену информација и међусобно обавештавање и сарадњу.

**9. Материјални, технички и кадровским ресурсима које је инспекција користила у вршењу инспекцијског надзора и мерама предузетим у циљу делотворности употребе ресурса инспекције и резултатима предузетих мера**

У одељењу за инспекцијске послове, инспекцијски надзор у области заштиту животне средине обавља један инспектор. Инспектор обухвата све области које су предмет надзора. Инспектор располаже једним рачунаром, штампачем и заједничким аутомобилом. У току радног времена инспектор за заштиту животне средине поступа у склду са својим овлашђењима. Пријем странака се обавља свакодневно, а пријаве грађана се примају усменим и писменим путем, телефоном. Инспекција за заштиту животне средине је преузела контролне листе са сајта Министарства за заштиту животне средине, пошто се ради о повереним пословима. Сачињен је и годишњи план рада за 2019.годину. Добијена је сагласност Министарства за заштиту животне средине- одсека за поверене послове, на план и исти објављен на сајту општине.

Остали послови које обавља инспектор:

- члан комисије за интервентне радове на јавним зеленим површинама,

- члан комисије за превенцију, контролу и смањење броја паса луталица, где се разматрају и дају предлози за решавање захтева грађана за накнаду штете настале услед уједа паса непознатог власника. У току ове године вансудским поравнањем решен је 31 предмет.

- све послове по налогу органа Локалне самоуправе

**10. Придржавање рокова за поступање инспекције**

Инспекција за заштиту животне средине се придржава рокова за поступање по предметима у складу са Законом о општем управном поступку и другим прописима. Предмети по захтеву странке решавају се у року. Странке којима је наложено да отклоне недостатке су у року извршавале своје обавезе.

**11. Законитости управних аката донетих у инспекцијском надзору( број другостепених поступака, њихов исход, број покренутих управних спорова и њихов исход)**

Инспектор за заштиту животне средине, спроводећи одредбе закона из области заштите животне средине, у току инспекцијског надзора о сваком извршеном прегледу и радњама саставља записник и један примерак доставља надзираном субјекту. Надзирани субјекти нису имали примедбе ни на један записник састављен у 2018. години од стране ове инспекције. Није било жалби, другостепених поступака ни управних спорова.

**12. Поступања у решавању притужби на рад инспекције, са исходима тог поступања , уз посебно истицање броја поднетих притужби и области рада на које су се односиле**

У 2018. години није поднета ниједна притужба на рад инспектора за заштиту животне средине.

**13. Обуке и други облици стручног усавршавања инспектора**

- Обука за представнике јединица локалне смоуправе организоване у оквиру пројекта „ Унапређење међусекторског управљања земљиштем кроз смањење притиска на земљиште и планирање коришћења земљишта“ . Пројекат спровео Програм УН за животну средину, у сарадњи са Министарством заштите животне средине и Агенцијом за заштиту животне средине одржане у Новом Саду.

-Претсављање измена и допуна Закона о инспекцијском надзору одржаном у Београду од стране Министарства државне управе, локлалне смоуправе и НАЛЕД-а.

**14. Иницијатива за измене и допуне закона и других прописа**

Није било.

**15. Мере и провере преузете у циљу потпуности и ажурности података у**

**информационом систему.**

Инспектор у раду примењује одредбе Закона о општем управном поступку („Сл.гласник РС“, бр.18/16) и прибавља податке од значаја за инспекцијски надзор о којима се води службена евиденција ( АПР, решења, дозволе, податке од Агенције за заштиту животне средине и др.).

Инспектор уредно води интерну Евиденцију података о инспекцијском надзору у електронској форми, а што је прописано чланом 43. Закона о инспекцијском надзору.

Инспектор врши евиденцију предмета и кроз референтну свеску.

**16. Стање у области извршавања поверених послова инспекцијског надзора**

У току обављања инспекцијских послова инспектор је имао комуникацију ( размену искустава и информација) са републичким инспекторима за заштиту животне средине.

**17. Исходи поступања правосудних органа по захтевима за покретање прекршајног поступка, пријавама за прекршајни преступ и кривичним пријавама које је поднела инспекција**

У току 2018. године инспекција за заштиту животне средине поднела је један захтев за покретање прекршајног поступка и добила повратне информацију од прекршајног суда.

Инспектор за заштиту животне средине

Слободанка Радојчић